b'\n_START_ARTICLE_\nLudvik Bartelj\n_START_SECTION_\n\xc5\xbdivljenje in delo\n_START_PARAGRAPH_\nV duhovnika je bil posve\xc4\x8den leta 1937, nato je slu\xc5\xbeboval \xc5\xbeupnijah Dole pri Litiji (1938-1941), Leskovec pri Kr\xc5\xa1kem (1941), Ko\xc4\x8devje (1941-1947), Dole pri Litiji (1947-2006). Med drugo svetovno vojno je deloval v Ko\xc4\x8devju, kjer je bil pri\xc4\x8da t. i. ko\xc4\x8devskemu procesu. Partizani so mu dovolili komunicirati z obsojenci, ker se ni ukvarjal s politiko. Vsem obsojencem je smel podeliti poslednje zakramente._NEWLINE_Ukvarjal se je s filozofijo in je bil u\xc4\x8denec Franceta Vebra. Po vojni mu je bilo zaradi duhovni\xc5\xa1kega poklica onemogo\xc4\x8deno javno znanstveno delovanje, zato je Bartolj ozna\xc4\x8den za zamol\xc4\x8danega filozofa. Za \xc4\x8dasa svojega \xc5\xbeivljenja je izdal nekaj knjig, ve\xc4\x8dinoma v samozalo\xc5\xbebi, in napisal nekaj \xc4\x8dlankov (Bogoslovni vestnik, Analiza, Tretji dan). V \xc5\xa1tudijskem letu 1973/1974 je predaval na Teolo\xc5\xa1ki fakulteti v Ljubljani.'